Predkladacia správa

Návrh na zrušenie úlohy č. 6 v mesiaci august z Plánu legislatívnych úloh vlády Slovenskej republiky na rok 2007 predkladá Ministerstvo životného prostredia SR na rokovanie vlády SR ako iniciatívny materiál.
Z Plánu legislatívnych úloh vlády Slovenskej republiky na rok 2007 schváleného uznesením vlády Slovenskej republiky č. 10 z 10. januára 2007 vyplynula pre ministra životného prostredia v mesiaci august úloha č. 6, a to predložiť na rokovanie vlády Slovenskej republiky návrh zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení zákona č. 672/2006 Z. z.
Dôvodom predloženia návrhu zákona o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov bolo prijatie nového nariadenia Komisie (ES) č. 865/2006, ktorým sa ustanovujú podrobné pravidlá týkajúce sa vykonávania nariadenia Rady (ES) č. 338/97 o ochrane voľne žijúcich živočíchov a voľne rastúcich rastlín reguláciou obchodu s nimi  a požiadavky vyplývajúce z praxe.
Minister životného prostredia SR požiadal predsedu vlády SR o zmenu termínu predloženia návrhu novely zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení zákona č. 672/2006 Z. z.  na mesiac december 2007 z dôvodu predloženia poslaneckej novely predmetného zákona, ktorá bola po vrátení prezidentom SR opätovne prerokovaná v NR SR až v septembri 2007. Predseda vlády SR so zmenou termínu súhlasil a ako nový termín určil 31. december 2007.
Tento materiál sa predkladá ako iniciatívny materiál z toho dôvodu, že Národná rada Slovenskej republiky dňa 11. septembra 2007 schválila návrh poslancov Národnej rady Slovenskej republiky na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení zákona č. 672/2006 Z. z.. Prijatý poslanecký návrh sa čiastočne obsahovo prekrýva s návrhom zákona pripravovaným ministerstvom životného prostredia SR v časti prevzatia ustanovení nového nariadenia Komisie (ES) č. 865/2006, ktorým sa ustanovujú podrobné pravidlá týkajúce sa vykonávania nariadenia Rady (ES) č. 338/97 o ochrane voľne žijúcich živočíchov a voľne rastúcich rastlín reguláciou obchodu s nimi  
Predkladaný materiál nemá finančný, ekonomický, environmentálny vplyv a ani negatívny vplyv na zamestnanosť obyvateľstva a podnikateľské prostredie.